**საშუალოვადიანი პროგნოზების შედარება და „ეკონომიკური თავისუფლების შესახებ“ საქართველოს ორგანული კანონით განსაზღვრული ფისკალური წესებით გათვალისწინებულ ზღვრებში დაბრუნების პროგნოზი**

**შინაარსი**

[**1.** **ძირითადი მაკროეკონომიკური და ფისკალური პარამეტრები** 3](#_Toc107674652)

[**2.** **ფისკალური ჩარჩო და ფისკალური წესებით გათვალისწინებულ ზღვრებში დაბრუნების პროგნოზი** 6](#_Toc107674653)

[2.1 ფისკალური ჩარჩოს შედარება 6](#_Toc107674654)

[2.2 საშუალოვადიან პერიოდში ფისკალური ჩარჩოს შესაბამისობა „ეკონომიკური თავისუფლების შესახებ“ საქართველოს ორგანული კანონით გათვალისწინებულ ფისკალურ წესებთან 12](#_Toc107674655)

[**3.** **მთავრობის ვალი** 15](#_Toc107674656)

[4. **ინფორმაცია მაკროეკონომიკური პროგნოზების ამსახველი ცხრილების შესახებ** 16](#_Toc107674657)

# **ძირითადი მაკროეკონომიკური და ფისკალური პარამეტრები**

წინამდებარე პროგნოზი, მომზადდა „2023-2026 წლების ძირითადი მონაცემებისა და მიმართულებების დოკუმენტთან“ ერთად და წარმოადგენს 2021 წლის ბოლოს 2022 წლის სახელმწიფო ბიუჯეტის თავდაპირველ კანონზე თანდართული „2022-2025 წლების ქვეყნის ძირითადი მონაცემების და მიმართულებების დოკუმენტით“ წარმოდგენილი საშუალოვადიანი ეკონომიკურ და ფისკალური პარამეტრების 2023-2026 წლების პროგნოზებთან შედარებით ანალიზს.

 2020 წელს ახალი კორონავირუსის (COVID-19) გავრცელებამ მნიშვნელოვანი რყევები გამოიწვია გლობალურ ეკონომიკაში და 2020-2024 წლების პროგნოზები რამდენჯერმე შეიცვალა. 2020 წლის ბოლოსთვის არსებული ვითარების გათვალისწინებით, ეკონომიკის მყისიერი აღდგენის მოლოდინები არ არსებობდა და 2021 წლის ბიუჯეტიც დაიგეგმა მეტწილად პანდემიის მართვისა და მისი გავრცელების შესაკავებლად დაწესებული შეზღუდვების ეფექტის ნაწილობრივ გასანეიტრალებლად.

2021 წელი საკმაოდ მძიმე ეკონომიკური ტენდენციებით დაიწყო და იანვარში რეალური ეკონომიკის კლებამ 11.5%, ხოლო თებერვალში 5.1% შეადგინა. ეკონომიკური განვითარების ტენდენციებში დადებითი დინამიკა პირველად მარტში დაფიქსირდა და ეკონომიკური პარამეტრები რადიკალურად შეიცვალა აპრილიდან, რა დროსაც მნიშვნელოვნად გაიზარდა ექსპორტ-იმპორტის, დღგ-ის გადამხდელ საწარმოთა ბრუნვების, საფინანსო სექტორის ზრდის, წმინდა ფულადი გზავნილების და სხვა ეკონომიკური მაჩვენებლები. საბოლოო ჯამში ეკონომიკური ზრდის მაჩვენებელმა აპრილში 44.8% შეადგინა და მაღალი ეკონომიკური მაჩვენებლები შენარჩუნდა მომდევნო თვეებშიც.

დადებითი ეკონომიკური ტენდენციების გათვალისწინებით, საქართველოს პარლამენტისათვის წარდგენილ 2022-2025 წლების ძირითადი მაკროეკონომიკური პარამეტრების წინაწარ პროგნოზებში 2021 წლის ეკონომიკური ზრდის პროგნოზი რამდენჯერმე განახლდა, თავდაპირველი შესწორებით ის 6.5% შეადგენდა თუმცა უკვე 2022 წლის სახელმწიფო ბიუჯეტის პროექტზე თანდართული პროგნოზების საბაზო სცენარში 2021 წლის რეალური ეკონომიკური ზრდის პროგნოზმა 10.0% შეადგინა, ხოლო 2022 წლის ეკონომიკური ზრდის საპროგნოზო მაჩვენებელი 6%-ს გაუტოლდა. საბაზისო სცენართან ერთდ ასევე წარმოდგენილია ოპტიმისტური და პესიმისტური სცენარები, რომლებიც განსხვავდებიან სხვადასხვა რისკის რეალიზაციის ალბათობებით, რომლებიც მოქმედებენ ეკონომიკაზე დადებითად და უარყოფითად, შესაბამისად.

წარმოდგენილ ცხრილებში 2023-2026 წლების ძირითდი მიმართულებებით გათვალისწინებული პროგნოზები შედარებულია 2021 წლის დეკემბერში წარმოდგენილ 2022 წლის სახელმწიფო ბიუჯეტის კანონზე თანდართულ ცხრილებთან. რუსეთის მიერ უკრაინაში შეჭრით გამოწვეული საომარი მდგომარეობის გათვალისწინებით გართულებულია ეკონომიკური აქტივობების პროგნოზირება. აქედან გამომდინარე, ერთის მხრივ, მოსალოდნელია უარყოფითი ეფექტების საქართველოს ეკონომიკაზე გავლენის მოხდენის მატერიალიზაციის რისკი, თუმცა ამავე დროს, არსებულ (იანვარ-მაისის) ეკონომიკური განვითარების ტენდენციებში შეინიშნება ზრდის დაგეგმილზე კიდევ უფრო მეტი პოტენციალი (იანვარ-მაისის საშუალო ზრდა 11.2 პროცენტს შეადგენს). არსებული ფაქტორების გათვალისწინებით, ეკონომიკური ზრდის საშუალოვადიანი პროგნოზები არ განსხვავდება 2021 წლის დეკემბერში წარმოდგენილი პროგნოზისაგან, თუმცა გლობალურად მიმდინარე სხვადასხვა მოვლენების ფონზე და იანვარ-ივნისის ფაქტობრივ მონაცემებზე დაყრდნობით გაზრდილია ფასების ზრდის საპროგნოზო მაჩვენებელები და შეცვლილია საგარეო სექტორთან დაკავშირებული ინდიკატორები.

**ცხრილი №1. ძითითადი ვარაუდები და დაშვებები**

|  | **2021** | **2022** | **2023** | **2024** | **2025** | **2026** |
| --- | --- | --- | --- | --- | --- | --- |
|   | **ფაქტ.** | **მოსალ** | **პროგნ.** | **პროგნ.** | **პროგნ.** | **პროგნ.** |
| **რეალური მშპ-ს ზრდა , %** |   |   |   |   |   |   |
| წინა პროგნოზი (2021 წლის დეკემბერი) | 10.0% | 6.0% | 5.5% | 5.2% | 5.2% |  |
| ახალი პროგნოზი | 10.4% | 6.0% | 5.5% | 5.2% | 5.2% | 5.0% |
| სხვაობა | 0.4% | 0.0% | 0.0% | 0.0% | 0.0% |  |
| **მშპ-ს დეფლატორის პროცენტული ცვლილება** |  |   |   |   |   |  |
| წინა პროგნოზი (2021 წლის დეკემბერი) | 8.0% | 4.5% | 3.0% | 3.0% | 3.0% |  |
| ახალი პროგნოზი | 10.8% | 9.0% | 3.0% | 3.0% | 3.0% | 3.0% |
| სხვაობა | 2.8% | 4.5% | 0.0% | 0.0% | 0.0% |  |
| **საპროცენტო განაკვეთი სესხებხე, %** |  |   |   |   |   |  |
| წინა პროგნოზი (2021 წლის დეკემბერი) | 14.7% | 13.7% | 12.7% | 11.7% | 10.7% |  |
| ახალი პროგნოზი | 15.6% | 14.6% | 13.6% | 12.6% | 11.6% | 10.6% |
| სხვაობა | 0.9% | 0.9% | 0.9% | 0.9% | 0.9% |  |
| **საპროცენტო განაკვეთი დეპოზიტებზე, %** |  |   |   |   |   |   |
| წინა პროგნოზი (2021 წლის დეკემბერი) | 8.7% | 8.2% | 7.7% | 7.2% | 6.7% |   |
| ახალი პროგნოზი | 9.8% | 9.3% | 8.8% | 8.2% | 7.7% | 7.2% |
| სხვაობა | 1.1% | 1.1% | 1.1% | 1.1% | 1.1% |  |

ცხრილი №1 გვიჩვენებს ძირითადი ვარაუდებისა და დაშვებების ცვლილებებს. ცხრილში შეტანილია 2021 წლის ფაქტობრივი მაჩვენებლებიც, რათა უფრო ნათლად გამოჩნდეს ფაქტობრივი მონაცემების დაზუსტებით გამოწვეული ცვლილების ეფექტი. 2021 წელს ეკონომიკური ზრდა ნავარაუდევზე 0.4 პროცენტული პუნქტით მაღალი აღმოჩნდა, რაც გამოწვეულია პანდემიიდან გამომდინარე შეზღუდვების მოხსნის შემდეგ პერიოდში ეკონომიკის მოსალოდნელზე მაღალი აქტივობის. 2022 წლის საპროგნოზო მაჩვენებელი 6.0 პროცენტს შეადგენს. აღსანიშნავია, რომ მიმდინარე წლის პირველი ხუთი თვის მდგომარეობით ეკონომიკური ზრდა ხასიათდება აღდგენის სწრაფი ტენდენციით.

გაზრდილია მშპ-ს დეფლატორის როგორც 2021 წლის ფაქტობრივი, ასევე - 2022 წლის საპროგნოზო მაჩვენებლებიც, რაც გლობალური ინფლაციური ტენდენციების შედეგია. აღნიშნული მნიშვნელოვნად არის გამოწვეული ნავთობსა და ნედლეულზე მომატებული ფასებით, რასაც თან ახლავს მიწოდების ჯაჭვების რღვევის გამო ინფლაციაზე საბაზისო სცენართან შედარებით მაღალი გავლენა. არსებული გეოპოლიტიკური ვითარებიდან გამომდინარე, როდესაც შეუძლებელია უკრაინიდან პროდუქციის მიწოდება, ხოლო რუსეთის მიმართ დაწესებულია სანქციები, ეს ყველაფერი გავლენას ახდენს ფასებზე. მაღალი ინფლაციური მოლოდინები აისახა საპროცენტო განაკვეთებზეც. ზოგადი ფასების დონის და მათ შორის მშპ-ს დეფლატორის ცვლილების შედეგად, ბუნებრივია, გადაიხედა ნომინალური მშპ-ს პროგნოზებიც.

**ცხრილი №2. ნომინალური მშპ-ს ცვლილება**

|  |  |  |  |  |  |  |
| --- | --- | --- | --- | --- | --- | --- |
| (მილიონი ლარი) | **2021** | **2022** | **2023** | **2024** | **2025** | **2026** |
|   | **ფაქტი** | **მოსალ** | **პროგნოზი** | **პროგნოზი** | **პროგნოზი** | **პროგნოზი** |
| **ნომინალური მშპ-ის წინა პროგნოზი (2021 წლის დეკემბერი)** | 58,528.9 | 64,832.4 | 70,450.2 | 76,337.0 | 82,715.7 |  |
| **ნომინალური მშპ-ის ახალი პროგნოზი** | 60,231.6 | 69,593.7 | 75,624.0 | 81,943.1 | 88,790.3 | 96,026.7 |

ცხრილი №2 გვიჩვენებს, ნომინალური მშპ-ს პროგნოზების ცვლილებას საშუალოვადიან პერიოდში. 2021 წლის ნომინალური მშპ-ს ფაქტობრივი მნიშვნელობა მშპ-ს წინა პროგნოზს (2021 წლის დეკემბერი) აღემატება. ეს ერთი მხრივ გამოწვეულია რეალური მშპს-ს მოსალოდნელზე მაღალი რეალური ზრდით, ასევე მშპ-ს დეფლატორის მოსალოდნელზე მაღალი პროცენტული ცვლილებით. ამასთნ ზოგადი ფასების დონის ზრდის შედეგად, 2022 წელს გაიზარდა მშპ-ს დეფლატორის ახალი პროგნოზი წინა პროგნოზთან შედარებით. ამის გათვალისწინებით, ასევე მაღალი საბაზისო ეფექტის ფონზე გაზრდილია ნომინალური მშპ-ს პროგნოზიც როგორც 2022 წლისათვის ისე საშუალოვადიან პერიოდისათვის.

**ცხრილი №3. ნაერთი ბიუჯეტი**

| (მილიონი ლარი) | **2021** | **2022** | **2023** | **2024** | **2025** | **2026** |
| --- | --- | --- | --- | --- | --- | --- |
|   | **ფაქტი** | **მოსალ** | **პროგნოზი** | **პროგნოზი** | **პროგნოზი** | **პროგნოზი** |
| **შემოსავლების ძველი პროგნოზი (2021 წლის დეკემბერი)** | 14,928.0 | 17,205.0 | 18,228.0 | 19,732.0 | 21,266.0 |  |
| **ცვლილებები სულ** | 214.7 | 668.0 | 771.0 | 834.0 | 901.0 |  |
| მ.შ. გადასახადები | 109.0 | 668.0 | 771.0 | 834.0 | 901.0 |  |
| **შემოსავლების ახალი პროგნოზი** | **15,142.7** | **17,923.0** | **19,149.0** | **20,566.0** | **22,167.0** | **23,867.0** |
| **ხარჯები და არა ფინანსური აქტივების ძველი პროგნოზი (2021 წლის დეკემბერი)** | **19,376.0** | **20,432.0** | **20,437.0** | **21,911.0** | **23,445.0** |  |
| **ხარჯები და არაფინანსური აქტივების ახალი პროგნოზი** | **19,358.2** | **20,778.0** | **21,396.0** | **22,581.0** | **24,340.0** | **26,110.0** |

ნაერთი ბიუჯეტის საპროგნოზო მაჩვენებლების ცვლილება მოცემულია №3 ცხრილში. როგორც ვხედავთ, ნაერთი ბიუჯეტის შემოსავლების განახლებული საპროგნოზო მაჩვენებლები გაზრდილია, რაც თითქმის სრულად გადასახადებიდან მიღებული შემოსავლების ზრდით არის განპირობებული. გადასახადებიდან მიღებული შემოსავლის ზრდა ძირითადად უკავშირდება ნომინალური მშპ-ს პროგნოზის ზრდის მიმართულებით გადახედვას.

რაც შეეხება ხარჯებისა და არაფინანსური აქტივების ზრდის მაჩვენებელს, მისი პროგნოზებიც მცირედით არის გაზრდილი 2021 წლის დეკემბრის პროგნოზებთან შედარებით, რაც ითვალისწინებს ეკონომიკური აღდგენის ხელშეწყობის მიზნით ინფრასტრუქტურული პროექტების, სოფლის მეურნეობისა და მწარმოებლური სექტორების დაფინანსებასთან ერთად მოწყვლადი ჯგუფების (ბავშვების) სოციალური დახმარებების ზრდას.

**ცხრილი №4 მიმდინარე ანგარიშის ბალანსი**

|  |  |  |  |  |  |  |
| --- | --- | --- | --- | --- | --- | --- |
| **მიმდინარე ანგარიში** | **2021** | **2022** | **2023** | **2024** | **2025** | **2026** |
| (მლნ აშშ დოლარი) | **ფაქტი** | **მოსალ** | **პროგნ.** | **პროგნ.** | **პროგნ.** | **პროგნ.** |
| **მიმდინარე ანგარიში - ძველი პროგნოზი (2021 წლის დეკემბერი)** | **-1,529.0** | **-1,580.0** | **-1,500.8** | **-1,520.7** | **-1,351.5** |  |
| **ცვლილებები სულ** | **-305.2** | **-340.0** | **-129.3** | **28.9** | **51.6** |  |
| წმინდა ექსპორტი | -230.1 | -600.8 | -602.4 | -638.8 | -818.6 |  |
| პირველადი შემოსავალი | -253.9 | -53.0 | 123.1 | 289.1 | 459.6 |  |
| მეორადი შემოსავალი (ტრანსფერები) | 178.8 | 313.8 | 350.0 | 378.6 | 410.6 |  |
| **მიმდინარე ანგარიში - ახალი პროგნოზი** | **-1,834.2** | **-1,920.0** | **-1,630.1** | **-1,491.8** | **-1,299.9** | **-1,112.5** |

რაც შეეხება მიმდინარე ანგარიშის ბალანსს, საპროგნოზო მაჩვენებლები გაუარესებულია 2022-2023 წლებში, რაც შიდა მოთხოვნის მოსალოდნელზე სწრაფი ტემპით ზრდას უკავშირდება. შიდა მოთხოვნის ზრდა ქმნის მაღალ მოთხოვნას იმპორტულ საქონელზეც. საშუალოვადიან პერიოდში გაზრდილია მეორადი შემოსავლები, რის საფუძველსაც ტრანსფერების ბოლოდროინდელი დინამიკა ქმნის.

შემცირებულია ფაქტორული შემოსავლების საპროგნოზო მაჩვენებლები. შემოსავლების საპროგნოზო მაჩვენებლებზე გავლენა მოახდინა ეკონომიკის გაზრდილმა ვალმა, როგორც საოპერაციო, ისე საკურსო ეფექტებით. გაზრდილი ვალი მომდევნო წლებში გამოიწვევს მომსახურების უფრო მაღალ ხარჯებს.

# **ფისკალური ჩარჩო და ფისკალური წესებით გათვალისწინებულ ზღვრებში დაბრუნების პროგნოზი**

## 2.1 ფისკალური ჩარჩოს შედარება

2020-2023 წლების მაკროეკონომიკური და ფისკალური პარამეტრების პროგნოზები, რომელიც მომზადდა 2019 წლის ბოლოსთვის, სრულად შეცვალა ახალი კორონავირუსის (COVID-19) პანდემიამ და მნიშვნელოვანი კორექტირება განიცადა, როგორც 2020 წლის, ისე 2021-2024 წლების ფისკალურმა პროგნოზებმა. 2021-2024 წლების განახლებული პროგნოზები ასახავდა COVID-19-თან დაკავშირებული პოსტ-კრიზისული პერიოდის დაშვებებს და ითვალისწინებდა ფისკალური პოლიტიკის სტაბილიზების ღონისძიებებს, რათა ერთის მხრივ შენარჩუნებულიყო მნიშვნელოვანი რეფორმები და ამავე დროს ფისკალური პარამეტრები დაბრუნებოდა კანონმდებლობით დადგენილ ზღვრებს.

როგორც ზემოთ აღინიშნა, ახალი კორონავირუსით გამოწვეულმა ნეგატიურმა შოკმა გავლენა იქონია საქართველოს ეკონომიკაზე, რომელიც მნიშვნელოვნად არის დამოკიდებული საგარეო ფაქტორებზე. 2020 წელს COVID-19 პანდემიით გამოწვეული გლობალური კრიზისის ფონზე ეკონომიკის შემცირება (მშპ-ის 6.8%), ასევე პანდემიის მართვასთან დაკავშირებული ღონისძიებების დაფინანსების საჭიროება პირდაპირ აისახა, როგორც ბიუჯეტის შემოსავლების, განსაკუთრებით კი საგადასახადო შემოსავლების, ასევე ხარჯების მოცულობაზე და 2020-2023 წლების საშუალოვადიანი პროგნოზები საფუძვლიანად შეიცვალა.

 **საშუალოვადიანი პერიოდის პროგნოზები**

2021 წლის განმავლობაში დადებითი ეკონომიკური ტენდენციების გათვალისწინებით, წლის განმავლობაში განახლდა მაკროეკონომიკური და ფისკალური პროგნოზები. 2021 წელს ორჯერ განხორციელდა წლიური სახელმწიფო ბიუჯეტის შესახებ კანონში ცვლილება. პანდემიის თანმდევი ეკონომიკური შეზღუდვების მინიმიზების პარალელურად და ვაქცინაციის დაბალი ტემპის პირობებში, ვირუსის გავრცელება შენარჩუნდა საკმაოდ მაღალ მაჩვენებელზე, რამაც დღის წესრიგში დააყენა როგორც დაავადებულთა მკურნალობის ხარჯების, საწოლების მობილიზების, ასევე ტესტების, ვაქცინის შესყიდვასთან და გავრცელების პრევენციასთან დაკავშირებული ხარჯების, პანდემიის მართვაში ჩართული სამედიცინო პერსონალის დანამატების ანაზღაურების, ასევე ვაქცინაციის მოცვის გაზრდისთვის წამახალისებელი პროგრამის დასაფინანსებლად საჭირო სახსრების დამატებით გათვალისწინება. ასევე, გათვალისწინებულ იქნა პანდემიიდან გამომდინარე, სოციალური მხარდაჭერის და ბიზნესის ხელშეწყობის ღონისძიებების დასაფინანსებლად საჭირო სახსრები.

2022-2025 წლების პროგნოზები, რომელიც მომზადდა 2021 წლის ბოლოს ნაწილობრივ კვლავ დაიგეგმა პანდემიის ფონზე და გათვალისწინებულ იქნა 2020 წელს შემოსავლების ფაქტიური დანაკლისის ეფექტი. 2021 წლის გადასახდელების ნაწილის ზრდის მიუხედავად სახელმწიფოს ერთიანი ბიუჯეტის დეფიციტი შემცირდა როგორც ნომინალურ გამოხატულებაში, ისე მშპ-თან მიმართებაში, 2020 წლის პროგნოზთან შედარებით 7.7%-დან, განახლებულ პროგნოზში შემცირდა 6.8%-მდე, ხოლო 2021 წლის ფაქტიურმა მაჩვენებელმა შეადგინა 6.16%.

2022-2025 წლების პროგნოზებში, ნაერთი ბიუჯეტის შემოსავლებმა 2022 წელს მშპ-სთან მიმართებაში 26.5% შეადგინა. შემოსავლების პროგნოზები პანდემიის პირობებში 2020 და 2021 წლებში დაიგეგმა უფრო ნაკლები მოცულობით, თუმცა არსებული დადებითი ტენდენციებიდან გამომდინარე განახლებულ 2023-2026 წლების პროგნოზებში შემოსავლები გაზრდილია ნომინალურ გამოხატულებაში. ამასთან, 2023 წლისთვის ნაერთი ბიუჯეტის შემოსავლები მშპ-სთან მიმართებაში შეადგენს 25.3%-ს, ხოლო საშუალოვადიან პერიოდში 25%-ის ფარგლებშია შენარჩუნებული.

 განახლებული პროგნოზებით ნაერთი ბიუჯეტის არადეფიციტური შემოსავლები გაზრდილია ნომინალურ გამოხატულებაში, ხოლო 2022 წლიდან ნაერთი ბიუჯეტის არადეფიციტური შემოსავლები მშპ-თან მიმართებაში პრაქტიკულად უბრუნდება პანდემიამდელ პროგნოზს.

2023 წლისათვის არაფინანსური აქტივების კლებით მისაღები შემოსულობების მაჩვენებლები შემცირებულია 2022 წლის მაჩვენებელთან შედარებით.

**ცხრილი №5 - შემოსულობების პროგნოზები**

| **დასახელება** | **2020** | **2021** | **2022** | **2023** | **2024** | **2025** | **2026** |
| --- | --- | --- | --- | --- | --- | --- | --- |
| **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **მლნ ლარი** |
| **შემოსავლები** |   |
| 2020-2023 პროგნოზი (2019 წლის დეკემბერი) | 13 612,0 | 14 751,0 | 15 805,0 | 17 056,0 |   |   |   |
| 2021-2024 პროგნოზი (2020 წლის დეკემბერი) | 12 626,0 | 13 402,0 | 14 969,0 | 16 331,0 | 17 827,0 |   |   |
| *ცვლილება* | -986,0 | -1 349,0 | -836,0 | -725,0 | 17 827,0 |  |  |
| 2022-2025 პროგნოზი (2021 წლის დეკემბერი) | 12 407,0 | 14 928,0 | 17 205,0 | 18 228,0 | 19 732,0 | 21 266,0 |   |
| *ცვლილება* | *-219,0* | *1 526,0* | *2 236,0* | *1 897,0* | *1 905,0* | *21 266,0* |  |
| 2023-2026 პროგნოზი (2022 წლის ივლისი) | 12 407,0 | 15 142,7 | 17 923,0 | 19 149,0 | 20 566,0 | 22 167,0 | 23 867,0 |
| *ცვლილება* | *0,0* | *214,7* | *718,0* | *921,0* | *834,0* | *901,0* | *23 867,0* |
|    |
| **არაფინანსური აქტივების კლება** |   |
| 2020-2023 პროგნოზი (2019 წლის დეკემბერი) | 230,0 | 200,0 | 217,0 | 235,0 |   |   |   |
| 2021-2024 პროგნოზი (2020 წლის დეკემბერი) | 150,0 | 250,0 | 250,0 | 250,0 | 250,0 |   |   |
| *ცვლილება* | -80,0 | 50,0 | 33,0 | 15,0 | 250,0 | 0,0 | 0,0 |
| 2022-2025 პროგნოზი (2021 წლის დეკემბერი) | 207,9 | 480,0 | 450,0 | 250,0 | 250,0 | 250,0 |   |
| *ცვლილება* | *57,9* | *230,0* | *200,0* | *0,0* | *0,0* | *250,0* | *0,0* |
| 2023-2026 პროგნოზი (2022 წლის ივლისი) | 207,9 | 421,7 | 450,0 | 250,0 | 250,0 | 250,0 | 250,0 |
| *ცვლილება* | *0,0* | *-58,3* | *0,0* | *0,0* | *0,0* | *0,0* | *250,0* |
| **ფინანსური აქტივების კლება** |   |
| 2020-2023 პროგნოზი (2019 წლის დეკემბერი) | 115,0 | 105,0 | 90,0 | 90,0 |   |   |   |
| 2021-2024 პროგნოზი (2020 წლის დეკემბერი) | 130,0 | 150,0 | 115,0 | 115,0 | 115,0 |   |   |
| *ცვლილება* | 15,0 | 45,0 | 25,0 | 25,0 | 115,0 | 0,0 | 0,0 |
| 2022-2025 პროგნოზი (2021 წლის დეკემბერი) | 167,4 | 210,0 | 130,0 | 130,0 | 130,0 | 130,0 |   |
| *ცვლილება* | *37,4* | *60,0* | *15,0* | *15,0* | *15,0* | *130,0* | *0,0* |
| 2023-2026 პროგნოზი (2022 წლის ივლისი) | 167,4 | 142,2 | 130,0 | 130,0 | 130,0 | 130,0 | 130,0 |
| *ცვლილება* | *0,0* | *-67,8* | *0,0* | *0,0* | *0,0* | *0,0* | *130,0* |
|   |
| **% მშპ-თან** |
| **შემოსავლები** |   |
| 2020-2023 პროგნოზი (2019 წლის დეკემბერი) | 25,6% | 25,7% | 25,5% | 25,3% |  |  |  |
| 2021-2024 პროგნოზი (2020 წლის დეკემბერი) | 25,6% | 25,1% | 25,7% | 25,8% | 26,0% |  |  |
| *ცვლილება* | *-0,1%* | *-0,6%* | *0,2%* | *0,5%* |  |  |  |
| 2022-2025 პროგნოზი (2021 წლის დეკემბერი) | 25,2% | 25,5% | 26,5% | 25,9% | 25,8% | 25,7% |  |
| *ცვლილება* | *-0,4%* | *0,4%* | *0,8%* | *0,1%* | *-0,1%* |  |  |
| 2023-2026 პროგნოზი (2022 წლის ივლისი) | 25,2% | 25,1% | 25,8% | 25,3% | 25,1% | 25,0% | 24,9% |
| *ცვლილება* | *0,0%* | *-0,4%* | *-0,8%* | *-0,6%* | *-0,8%* | *-0,7%* |  |
| **არაფინანსური აქტივების კლება** |   |
| 2020-2023 პროგნოზი (2019 წლის დეკემბერი) | 0,4% | 0,3% | 0,3% | 0,3% |  |  |  |
| 2021-2024 პროგნოზი (2020 წლის დეკემბერი) | 0,3% | 0,5% | 0,4% | 0,4% | 0,4% |  |  |
| *ცვლილება* | *-0,1%* | *0,1%* | *0,1%* | *0,0%* |  |  |  |
| 2022-2025 პროგნოზი (2021 წლის დეკემბერი) | 0,4% | 0,8% | 0,7% | 0,4% | 0,3% | 0,3% |  |
| *ცვლილება* | *0,1%* | *0,4%* | *0,3%* | *0,0%* | *0,0%* |  |  |
| 2023-2026 პროგნოზი (2022 წლის ივლისი) | 0,4% | 0,7% | 0,6% | 0,3% | 0,3% | 0,3% | 0,3% |
| *ცვლილება* | *0,0%* | *-0,1%* | *0,0%* | *0,0%* | *0,0%* |  |  |
| **ფინანსური აქტივების კლება** |   |
| 2020-2023 პროგნოზი (2019 წლის დეკემბერი) | 0,2% | 0,2% | 0,1% | 0,1% |  |  |  |
| 2021-2024 პროგნოზი (2020 წლის დეკემბერი) | 0,3% | 0,3% | 0,2% | 0,2% | 0,2% |  |  |
| *ცვლილება* | *0,0%* | *0,1%* | *0,1%* | *0,0%* |  |  |  |
| 2022-2025 პროგნოზი (2021 წლის დეკემბერი) | 0,3% | 0,4% | 0,2% | 0,2% | 0,2% | 0,2% |  |
| *ცვლილება* | *0,1%* | *0,1%* | *0,0%* | *0,0%* | *0,0%* |  |  |
| 2023-2026 პროგნოზი (2022 წლის ივლისი) | 0,3% | 0,2% | 0,2% | 0,2% | 0,2% | 0,1% | 0,1% |
| *ცვლილება* | *0,0%* | *-0,1%* | *0,0%* | *0,0%* | *0,0%* | *0,0%* |  |

2020 და 2021 წლებში, საგარეო ვალის აღებაში ასახულია პანდემიის გასამკლავებლად მოზიდული სახსრები. ამასთან, 2022 წელს საგარეო ვალდებულებების შემცირება 2021 წელთან შედარებით დაკავშირებულია იმ გარემოებასთან, რომ 2021 წლის განხორციელდა 1.7 მილიარდი ლარის ახალი ევრობონდის გამოშვება 2011 წლის გამოშვებული ევრობონდების გადაფარვის მიზნით და 2021 წლის საგარეო ვალდებულებების გაზრდილი მოცულობა აღნიშნულით იყო გამოწვეული. შესაბამისად, შემდგომ წლებში ეს მაჩვენებელი შემცირებულია. 2023 წლის საგარეო ვალდებულებების პროგნოზები ნომინალურ გამოხატულბაში შემცირებულია, ხოლო საბოლოო წარმოდგენილი პროგნოზის მიხედვით 2023 წელს და საშუალოვადიან პერიოდში მშპ-ის 2.8%-ს შეადგენს.

ქვემოთ მოცემულ ცხრილში (ცხრილი №6) წარმოდგენილია ვალდებულებების ზრდის პროგნოზები 2020-2026 წლებისთვის:

**ცხრილი №6 - ვალდებულებების ზრდის პროგნოზები**

| **დასახელება** | **2020** | **2021** | **2022** | **2023** | **2024** | **2025** | **2026** |
| --- | --- | --- | --- | --- | --- | --- | --- |
| **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **/მლნ ლარი/** |
| **ვალდებულებების ზრდა** |   |
| 2020-2023 პროგნოზი (2019 წლის დეკემბერი) | 3 043,0 | 3 810,0 | 2 916,0 | 3 110,0 |   |   |   |
| 2021-2024 პროგნოზი (2020 წლის დეკემბერი) | 7 166,0 | 5 249,0 | 3 120,0 | 3 650,0 | 4 115,0 |   |   |
| *ცვლილება* | 4 123,0 | 1 439,0 | 204,0 | 540,0 | 4 115,0 |   |   |
| 2022-2025 პროგნოზი (2021 წლის დეკემბერი) | 7 274,3 | 4 955,0 | 4 337,0 | 3 485,0 | 3 485,0 | 3 485,0 |   |
| *ცვლილება* | *108,3* | *-294,0* | *1 217,0* | *-165,0* | *-630,0* | *3 485,0* |  |
| 2023-2026 პროგნოზი (2022 წლის ივლისი) | 7 274,4 | 5 216,9 | 4 337,0 | 3 485,0 | 3 485,0 | 3 485,0 | 4 935,0 |
| *ცვლილება* | *0,1* | *261,9* | *0,0* | *0,0* | *0,0* | *0,0* | *4 935,0* |
| **მ.შ. საშინაო** |  |  |  |  |  |  |  |
| 2020-2023 პროგნოზი (2019 წლის დეკემბერი) | 1 176,0 | 910,0 | 910,0 | 910,0 |   |   |   |
| 2021-2024 პროგნოზი (2020 წლის დეკემბერი) | 1 841,0 | -30,0 | 975,0 | 1 175,0 | 1 475,0 |   |   |
| *ცვლილება* | 665,0 | -940,0 | 65,0 | 265,0 | 1 475,0 |   |   |
| 2022-2025 პროგნოზი (2021 წლის დეკემბერი) | 2 010,0 | -335,0 | 1 285,0 | 1 385,0 | 1 485,0 | 1 485,0 |   |
| *ცვლილება* | *169,0* | *-305,0* | *310,0* | *210,0* | *10,0* | *1 485,0* |  |
| 2023-2026 პროგნოზი (2022 წლის ივლისი) | 2 010,0 | -336,7 | 1 285,0 | 1 385,0 | 1 485,0 | 1 485,0 | 1 485,0 |
| *ცვლილება* | *0,0* | *-1,7* | *0,0* | *0,0* | *0,0* | *0,0* | *1 485,0* |
| **მ.შ. საგარეო** |  |  |  |  |  |  |  |
| 2020-2023 პროგნოზი (2019 წლის დეკემბერი) | 1 867,0 | 2 900,0 | 2 006,0 | 2 200,0 |   |   |   |
| 2021-2024 პროგნოზი (2020 წლის დეკემბერი) | 5 325,0 | 5 279,0 | 2 145,0 | 2 475,0 | 2 640,0 |   |   |
| *ცვლილება* | 3 458,0 | 2 379,0 | 139,0 | 275,0 | 2 640,0 |   |   |
| 2022-2025 პროგნოზი (2021 წლის დეკემბერი) | 5 264,3 | 5 290,0 | 3 052,0 | 2 100,0 | 2 000,0 | 2 000,0 |   |
| *ცვლილება* | *-60,7* | *11,0* | *907,0* | *-375,0* | *-640,0* | *2 000,0* |  |
| 2023-2026 პროგნოზი (2022 წლის ივლისი) | 5 264,3 | 5 553,6 | 3 052,0 | 2 100,0 | 2 000,0 | 2 000,0 | 3 450,0 |
| *ცვლილება* | *0,0* | *263,6* | *0,0* | *0,0* | *0,0* | *0,0* | *3 450,0* |
| **% მშპ-თან** |
| **ვალდებულებების ზრდა** |   |
| 2020-2023 პროგნოზი (2019 წლის დეკემბერი) | 5,7% | 6,6% | 4,7% | 4,6% |  |  |  |
| 2021-2024 პროგნოზი (2020 წლის დეკემბერი) | 14,5% | 9,8% | 5,4% | 5,8% | 6,0% |  |  |
| *ცვლილება* | *8,8%* | *3,2%* | *0,7%* | *1,2%* |  |  |  |
| 2022-2025 პროგნოზი (2021 წლის დეკემბერი) | 14,8% | 8,5% | 6,7% | 4,9% | 4,6% | 4,2% |  |
| *ცვლილება* | *0,2%* | *-1,4%* | *1,3%* | *-0,8%* | *-1,4%* |  |  |
| 2023-2026 პროგნოზი (2022 წლის ივლისი) | 14,8% | 8,7% | 6,2% | 4,6% | 4,3% | 3,9% | 5,1% |
| *ცვლილება* | *0,0%* | *0,2%* | *-0,5%* | *-0,3%* | *-0,3%* | *-0,3%* |  |
| ***მ.შ. საშინაო*** |  |  |  |  |  |  |  |
| 2020-2023 პროგნოზი (2019 წლის დეკემბერი) | 2,2% | 1,6% | 1,5% | 1,3% |  |  |  |
| 2021-2024 პროგნოზი (2020 წლის დეკემბერი) | 3,7% | -0,1% | 1,7% | 1,9% | 2,2% |  |  |
| *ცვლილება* | *1,5%* | *-1,6%* | *0,2%* | *0,5%* |  |  |  |
| 2022-2025 პროგნოზი (2021 წლის დეკემბერი) | 4,1% | -0,6% | 2,0% | 2,0% | 1,9% | 1,8% |  |
| *ცვლილება* | *0,4%* | *-0,5%* | *0,3%* | *0,1%* | *-0,2%* |  |  |
| 2023-2026 პროგნოზი (2022 წლის ივლისი) | 4,1% | -0,6% | 1,8% | 1,8% | 1,8% | 1,7% | 1,5% |
| *ცვლილება* | *0,0%* | *0,0%* | *-0,1%* | *-0,1%* | *-0,1%* | *-0,1%* |  |
| ***მ.შ. საგარეო*** |  |  |  |  |  |  |  |
| 2020-2023 პროგნოზი (2019 წლის დეკემბერი) | 3,5% | 5,1% | 3,2% | 3,3% |  |  |  |
| 2021-2024 პროგნოზი (2020 წლის დეკემბერი) | 10,8% | 9,9% | 3,7% | 3,9% | 3,8% |  |  |
| *ცვლილება* | *7,3%* | *4,8%* | *0,5%* | *0,6%* |  |  |  |
| 2022-2025 პროგნოზი (2021 წლის დეკემბერი) | 10,7% | 9,0% | 4,7% | 3,0% | 2,6% | 2,4% |  |
| *ცვლილება* | *-0,1%* | *-0,8%* | *1,0%* | *-0,9%* | *-1,2%* |  |  |
| 2023-2026 პროგნოზი (2022 წლის ივლისი) | 10,7% | 9,2% | 4,4% | 2,8% | 2,4% | 2,3% | 3,6% |
| *ცვლილება* | *0,0%* | *0,2%* | *-0,3%* | *-0,2%* | *-0,2%* | *-0,2%* |  |

2020-2021 წლების და ნაწილობრივ 2022 წლის ხარჯვით ნაწილში პროგნოზები ასახავს საქართველოს მთავრობის მიერ ახალი კორონავირუსის (COVID 19) გავრცელების საწინააღმდეგო ღონისძიებების დაფინანსებისთვის საჭირო რესურსებს. 2022-2025 წლების საშუალოვადიანი გეგმების ნაწილში გათვალისწინებულია საქართველოს მთავრობის მიერ სხვადასხვა სამინისტროების კომპეტენციის ფარგლებში მიმდინარე პროგრამებისა და ქვეპროგრამების გაგრძელებისათვის და ასევე ტრადიციული პროგრამების და რეფორმების აღდგენისთვის საჭირო ხარჯების დაფინანსება.

2022 წლის ნაერთი ბიუჯეტის ხარჯები ნომინალურ გამოხატულებაში დაიგეგმა 14.8 მლრდ ლარის ოდენობით და 2021 წლის დეკემბრის პროგნოზთან შედარებით გაზრდილია, თუმცა მშპ-თან მიმართებაში შეადგენს 21.5%-ს, რაც 1.2%-ით შემცირებულია წინა პროგნოზთან შედარებით. მიმდინარე ხარჯებს კლებადი ტენდენცია აქვს, 2023 წლისთვის ნაერთი ბიუჯეტის ხარჯები მშპ-სთან მიმართებაში 21.2%-ია და საშუალოვადიან პერიოდში 21%-ის ფარგლებშია შენარჩუნებული. აღსანიშნავია, რომ განახლებულ პროგნოზებში ასევე ასახულია პენსიის ინდექსაციის, განათლების რეფორმის და სოციალური მიმართულებით არსებული პროგრამებისათვის საჭირო ხარჯები. ასევე, გათვალისწინებულია საბაზო თანამდებობრივი სარგოს ზრდიდან გამომდინარე ხარჯების დასაფინანსებლად საჭირო სახსრები.

განახლებულ პროგნოზებში 2022 წელს მნიშვნელოვნად გაიზარდა კაპიტალური ხარჯების მოცულობა ნომინალურ გამოხატულებაში, რაც განპირობებულია აღმოსავლეთ-დასავლეთის ჩქაროსნული მაგისტრალის და სხვა მსხვილი ინფრასტრუქტურული პროექტების აქტიურ ფაზაში შესვლით. კერძოდ, 2022 წელს 2021 წელთან შედარებით კაპიტალური ხარჯები (არაფინანსური აქტივების ზრდა) გაზრდილია 1.2 მლრდ ლარზე მეტით 2020 წლის დეკემბრის პროგნოზთან შედარებით. ამასთან, 2023 წელს ნომინალურ გამოხატულებაში კაპიტალური ხარჯები შემცირებულია (5,8 მლრდ ლარიდან 5,4 მლრდ ლარამდე), ხოლო მშპ-ის ზრდის ფონზე კაპიტალური ხარჯები მშპ-სთან მიმართებაში 2023 წელს შეადგენს 7.1%-ს , რაც წინა პროგნოზთან შედარებით (6.6%) გაზრდილია, ხოლო საშუალოვადიან პერიოდში 7%-ზე დაბალ ნიშნულზე პროგნოზირებული.

ქვემოთ მოცემულ ცხრილში (ცხრილი №7) წარმოდგენილია მიმდინარე და კაპიტალური ხარჯების პროგნოზები 2020-2026 წლებისთვის:

**ცხრილი №7 - მიმდინარე და კაპიტალური ხარჯების პროგნოზები**

| **დასახელება** | **2020** | **2021** | **2022** | **2023** | **2024** | **2025** | **2026** |
| --- | --- | --- | --- | --- | --- | --- | --- |
| **მოსალ** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **მლნ ლარი** |
| **ხარჯები** |   |
| 2020-2023 პროგნოზი (2019 წლის დეკემბერი) | 11 410,0 | 12 394,0 | 13 430,0 | 14 622,0 |   |   |   |
| 2021-2024 პროგნოზი (2020 წლის დეკემბერი) | 12 921,0 | 13 407,0 | 13 518,0 | 14 434,0 | 15 243,0 |   |   |
| *ცვლილება* | 1 511,0 | 1 013,0 | 88,0 | -188,0 | 15 243,0 |   |   |
| 2022-2025 პროგნოზი (2021 წლის დეკემბერი) | 12 959,6 | 14 688,0 | 14 753,0 | 15 768,0 | 16 887,0 | 18 071,0 |   |
| *ცვლილება* | *38,6* | *1 281,0* | *1 235,0* | *1 334,0* | *1 644,0* | *18 071,0* |  |
| 2023-2026 პროგნოზი (2022 წლის ივლისი) | 12 959,6 | 14 767,2 | 14 979,0 | 16 012,0 | 17 317,0 | 18 611,0 | 19 971,0 |
| *ცვლილება* | *0,0* | *79,2* | *226,0* | *244,0* | *430,0* | *540,0* | *19 971,0* |
|   |   |   |
| **კაპიტალური ხარჯები** |   |
| **არაფინანსური აქტივების ზრდა** |   |
| 2020-2023 პროგნოზი (2019 წლის დეკემბერი) | 3 689,0 | 3 800,0 | 3 990,0 | 4 160,0 |   |   |   |
| 2021-2024 პროგნოზი (2020 წლის დეკემბერი) | 4 055,0 | 4 236,0 | 4 100,0 | 3 960,0 | 4 480,0 |   |   |
| *ცვლილება* | 366,0 | 436,0 | 110,0 | -200,0 | 4 480,0 |   |   |
| 2022-2025 პროგნოზი (2021 წლის დეკემბერი) | 4 229,4 | 4 688,0 | 5 679,0 | 4 669,0 | 5 024,0 | 5 374,0 |   |
| *ცვლილება* | *174,4* | *452,0* | *1 579,0* | *709,0* | *544,0* | *5 374,0* |  |
| 2023-2026 პროგნოზი (2022 წლის ივლისი) | 4 229,4 | 4 591,0 | 5 799,0 | 5 384,0 | 5 264,0 | 5 729,0 | 6 139,0 |
| *ცვლილება* | *0,0* | *-97,0* | *120,0* | *715,0* | *240,0* | *355,0* | *6 139,0* |
| **ფინანსური აქტივების ზრდა** |   |
| 2020-2023 პროგნოზი (2019 წლის დეკემბერი) | 177,0 | 360,0 | 360,0 | 340,0 |   |   |   |
| 2021-2024 პროგნოზი (2020 წლის დეკემბერი) | 190,0 | 241,0 | 250,0 | 250,0 | 250,0 |   |   |
| *ცვლილება* | 13,0 | -119,0 | -110,0 | -90,0 | 250,0 |   |   |
| 2022-2025 პროგნოზი (2021 წლის დეკემბერი) | 204,0 | 155,0 | 205,0 | 250,0 | 250,0 | 250,0 |   |
| *ცვლილება* | *14,0* | *-86,0* | *-45,0* | *0,0* | *0,0* | *250,0* |  |
| 2023-2026 პროგნოზი (2022 წლის ივლისი) | 204,0 | 180,4 | 205,0 | 250,0 | 250,0 | 250,0 | 250,0 |
| *ცვლილება* | *0,0* | *25,4* | *0,0* | *0,0* | *0,0* | *0,0* | *250,0* |
|   |   |   |
| **% მშპ-თან** |
| **ხარჯები** |   |
| 2020-2023 პროგნოზი (2019 წლის დეკემბერი) | 21,5% | 21,6% | 21,6% | 21,7% |  |  |  |
| 2021-2024 პროგნოზი (2020 წლის დეკემბერი) | 26,2% | 25,1% | 23,2% | 22,8% | 22,2% |  |  |
| *ცვლილება* | 0,0 | 0,0 | 0,0 | 0,0 |  |  |  |
| 2022-2025 პროგნოზი (2021 წლის დეკემბერი) | 26,3% | 25,1% | 22,8% | 22,4% | 22,1% | 21,8% |  |
| *ცვლილება* | 0,0 | 0,0 | 0,0 | 0,0 | 0,0 |  |  |
| 2023-2026 პროგნოზი (2022 წლის ივლისი) | 26,3% | 24,5% | 21,5% | 21,2% | 21,1% | 21,0% | 20,8% |
| *ცვლილება* | 0,0% | -0,6% | -1,2% | -1,2% | -1,0% | -0,9% |  |
|   |
| **კაპიტალური ხარჯები** |   |
| **არაფინანსური აქტივების ზრდა** |   |
| 2020-2023 პროგნოზი (2019 წლის დეკემბერი) | 6,9% | 6,6% | 6,4% | 6,2% |  |  |  |
| 2021-2024 პროგნოზი (2020 წლის დეკემბერი) | 8,2% | 7,9% | 7,0% | 6,3% | 6,5% |  |  |
| *ცვლილება* | 1,3% | 1,3% | 0,6% | 0,1% |  |  |  |
| 2022-2025 პროგნოზი (2021 წლის დეკემბერი) | 8,6% | 8,0% | 8,8% | 6,6% | 6,6% | 6,5% |  |
| *ცვლილება* | 0,4% | 0,1% | 1,7% | 0,4% | 0,0% |  |  |
| 2023-2026 პროგნოზი (2022 წლის ივლისი) | 8,6% | 7,6% | 8,3% | 7,1% | 6,4% | 6,5% | 6,4% |
| *ცვლილება* | 0,0% | -0,4% | -0,4% | 0,5% | -0,2% | 0,0% |  |
|  |
| **ფინანსური აქტივების ზრდა** |   |
| 2020-2023 პროგნოზი (2019 წლის დეკემბერი) | 0,3% | 0,6% | 0,6% | 0,5% |  |  |  |
| 2021-2024 პროგნოზი (2020 წლის დეკემბერი) | 0,4% | 0,5% | 0,4% | 0,4% | 0,4% |  |  |
| *ცვლილება* | 0,1% | -0,2% | -0,2% | -0,1% |  |  |  |
| 2022-2025 პროგნოზი (2021 წლის დეკემბერი) | 0,4% | 0,3% | 0,3% | 0,4% | 0,3% | 0,3% |  |
| *ცვლილება* | 0,0% | -0,2% | -0,1% | 0,0% | 0,0% |  |  |
| 2023-2026 პროგნოზი (2022 წლის ივლისი) | 0,4% | 0,3% | 0,3% | 0,3% | 0,3% | 0,3% | 0,3% |
| *ცვლილება* | 0,0% | 0,0% | 0,0% | 0,0% | 0,0% | 0,0% |  |

## 2.2 საშუალოვადიან პერიოდში ფისკალური ჩარჩოს შესაბამისობა „ეკონომიკური თავისუფლების შესახებ“ საქართველოს ორგანული კანონით გათვალისწინებულ ფისკალურ წესებთან

„ეკონომიკური თავისუფლების შესახებ“ საქართველოს ორგანული კანონის თანახმად საგანგებო მდგომარეობის გამოცხადებიდან გამომდინარე, საქართველოს მთავრობას მიეცა შესაძლებლობა ემოქმედა კანონმდებლობით განსაზღვრული ფისკალური პარამეტრების ზღვრების მიღმა.

იმის გათვალისწინებით, რომ პანდემიიდან გამომდინარე 2020 წელს ეკონომიკის კლება დაფიქსირდა, ხოლო პანდემიაზე რეაგირების ღონისძიებებიდან გამომდინარე გაიზარდა მიმდინარე ხარჯები, 2020 წელს სახელმწიფოს ერთიანი ბიუჯეტის დეფიციტმა შეადგინა მშპ-ის 8.5%, ხოლო 2021 წელი დაიგეგმა 7.7%-ის ფარგლებში. 2021 წლის სახელმწიფო ბიუჯეტის კანონის პროექტზე თანდართული პროგნოზები ითვალისწინებდა 2023 წლისათვის „ეკონომიკური თავისუფლების შესახებ“ საქართველოს ორგანული კანონით გათვალისწინებულ ნიშნულზე (3%) ჩამოსვლას და განსაზღვრული იყო 2.9%.

2021 წლიდან ეკონომიკური ზრდის პროგნოზირებულზე სწრაფი აღდგენიდან გამომდინარე, შესაძლებელი გახდა დეფიციტის კანონმდებლობით დადგენილ ზღვრებში ჩამოსვლა უფრო თანაბარი ტემპით განხორციელდეს. 2021 წელს სახელმწიფოს ერთიანი ბიუჯეტის დეფიციტი თავდაპირველად შემცირდა 7.7%-დან 6.8%-მდე, ხოლო ფაქტიურმა მაჩვენებელმა შეადგინა 6.06%. 2022 წელს სახელმწიფოს ერთიანი ბიუჯეტის დეფიციტი დაგეგმილია 3.4 პროცენტის ფარგლებში, ხოლო 2023 წლისათვის ჩამოდის 2.6%-მდე, რაც წინა პროგნოზებთან შედარებით შემცირებულია (2021 წლის ბოლოს დაგეგმილი პროგნოზით შეადგენდა 2.8%-ს).

**ცხრილი №8 - კანონმდებლობით გათვალისწინებულ ზღვრულ პარამეტრებში დაბრუნების პროგნოზი (მშპ-თან პროცენტი)**

|  |  |  |  |  |  |  |  |
| --- | --- | --- | --- | --- | --- | --- | --- |
|   | **2020 წელი** | **2021 წელი** | **2022 წელი** | **2023 წელი** | **2024 წელი** | **2025 წელი** | **2026 წელი** |
| **არადეფიციტური შემოსულობები (შემოსავლები + არაფინანსური აქტივების კლება)** | 25,6% | 25,8% | 26,4% | 25,7% | 25,4% | 25,2% | 25,1% |
| *+/- სხვაობა წინა წელთან* |   | 0,2% | 0,6% | -0,7% | -0,2% | -0,2% | -0,3% |
|   |   |   |   |   |   |   |   |
| **ხარჯები** | 26,3% | 24,5% | 21,5% | 21,2% | 21,1% | 21,0% | 20,8% |
| *+/- სხვაობა წინა წელთან* |   | -1,8% | -3,0% | -0,4% | 0,0% | -0,2% | -0,3% |
|   |   |   |   |   |   |   |   |
| **არაფინანსური აქტივების ზრდა** | 8,6% | 7,6% | 8,3% | 7,1% | 6,4% | 6,5% | 6,4% |
| *+/- სხვაობა წინა წელთან* |   | -1,0% | 0,7% | -1,2% | -0,7% | 0,0% | 0,0% |
|   |   |   |   |   |   |   |   |
| **უარყოფითი მთლიანი სალდო** | -9,3% | -6,3% | -3,5% | -2,6% | -2,2% | -2,2% | -2,1% |
| *+/- სხვაობა წინა წელთან* |   | 3,0% | 2,8% | 0,8% | 0,5% | 0,0% | 0,1% |
|   |  | **6,0%** | **5,7%** | **1,6%** | **1,0%** | **0,0%** |  |

მიუხედავად იმისა, რომ ეკონომიკური ზრდის აღდგენა 2021 წლიდან დაიწყო და მშპ-ის რეალური ზრდა განახლებული პროგნოზით 10.4%-ს შეადგენს, ხოლო საშუალოვადიან პერიოდში საშუალოდ 5.2%-ის ფარგლებში იქნება. 2022 წელს არადეფიციტური შემოსავლები მშპ-თან მიმართებაში შეადგენს 26.4%-ს, მცირედით იზრდება წინა წელთან შედარებით 0.6 პროცენტული პუნქტით თუმცა 2023 წელს კლებადი ტენდენცია აქვს, შეადგენს 25.7%-ს, ხოლო 2023-2026 წლებში 25.4%-ის ფარგლებშია შენარჩუნებული. სახელმწიფო პენსიის ინდექსაციის მიუხედავად, 2022 წლიდან ნაერთი ბიუჯეტის მიმდინარე ხარჯები მშპ-ის 21.5%-ის ფარგლებშია, 2023 წელს 21.2%-ია, ხოლო საშუალოვადიან პერიოდშიც 21.2%-ის ფარგლებშია. არაფინანსური აქტივების ზრდის მაჩვენებელი მშპ-სთან მიმართებაში 2022 წელს დაგეგმილ მაჩვენებელთან შედარებით, 2023 წელს შემცირებულია და 7.1%-ს შეადგენს, ხოლო საშუალოვადიან პერიოდში 6.6%-ის ფარგლებშია პროგნოზირებული.

2022 წლიდან ნაერთი ბიუჯეტის მიმდინარე ხარჯების მშპ-ის 21.5%-ის, 2023 წელს 21.2%-ის ფარგლებში, ხოლო საშუალოვადიან პერიოდში 22%-ის ფარგლებში ჩამოსვლა, ასევე არაფინანსური აქტივების ზრდის საშუალოდ 6.6%-ის ფარგლებში შენარჩუნება, საშუალებას იძლევა 2023 წლისთვის დეფიციტი შემცირდეს 2.8%-მდე და შესაბამისად ერთიანი ბიუჯეტის დეფიციტი დაუბრუნდეს „ეკონომიკური თავისუფლების შესახებ“ ორგანული კანონით გათვალისწინებული დეფიციტის ზღვრულ ნიშნულს. ამასთან, უკრაინაში მიმდინარე საომარი მოქმედებების შედეგების გავლენა პროგნოზებში ასახული არ არის, ამასთან მიმდინარე წელს დადებითი ტენდენციები თავის მხრივ გავლენას მოახდენს არსებულ პროგნოზებზე, შესაბამისად, მოსალოდნელია არსებული პროგნოზების გადახედვა და განახლება წლის განმავლობაში.

2020-2026 წლებში ნაერთი ბიუჯეტის და სახელმწიფოს ერთიანი ბიუჯეტის მთლიანი სალდოს და საერთაშორისო სავალუტო ფონდის პროგრამით გათვალისწინებული დეფიციტის პროგნოზი და მათი შედარება წინა პერიოდის პროგნოზებთან მოცემულია ცხრილში №9.

**ცხრილი №9 - ბიუჯეტის დეფიციტის პროგნოზების შედარება**

| **დასახელება** | **ნაერთი ბიუჯეტი** | **სახელმწიფოს ერთიანი ბიუჯეტი** |
| --- | --- | --- |
| **2020** | **2021** | **2022** | **2023** | **2024** | **2025** | **2026** | **2020** | **2021** | **2022** | **2023** | **2024** | **2025** | **2026** |
| **მლნ ლარი** |
| **მთლიანი სალდო** |   |
| 2020-2023 პროგნოზი (2019 წლის დეკემბერი) | -1 257,0 | -1 243,0 | -1 398,0 | -1 491,0 |   |   |   | -1 333,4 | -1 323,7 | -1 481,5 | -1 577,4 |   |   |   |
| 2021-2024 პროგნოზი (2020 წლის დეკემბერი) | -4 200,0 | -3 991,0 | -2 399,0 | -1 813,0 | -1 646,0 |   |   | -4 188,7 | -4 131,9 | -2 342,6 | -1 819,0 | -1 649,0 |   |   |
| *ცვლილება* | -2 943,0 | -2 748,0 | -1 001,0 | -322,0 | -1 646,0 | 0,0 | 0,0 | -2 855,3 | -2 808,2 | -861,1 | -241,6 | -1 649,0 | 0,0 | 0,0 |
| 2022-2025 პროგნოზი (2021 წლის დეკემბერი) | -4 574,1 | -3 968,0 | -2 777,0 | -1 959,0 | -1 929,0 | -1 929,0 |   | -4 450,9 | -3 928,0 | -2 750,0 | -1 940,0 | -1 923,0 | -1 959,0 |   |
| *ცვლილება* | *-374,1* | *23,0* | *-378,0* | *-146,0* | *-283,0* | *-1 929,0* | *0,0* | *-262,2* | *203,9* | *-407,4* | *-121,0* | *-274,0* | *-1 959,0* | *0,0* |
| 2023-2026 პროგნოზი (2022 წლის ივლისი) | -4 574,2 | -3 793,9 | -2 405,0 | -1 997,0 | -1 765,0 | -1 923,0 | -1 993,0 | -4 450,9 | -3 731,5 | -2 378,0 | -1 978,0 | -1 759,0 | -1 953,0 | -2 020,0 |
| *ცვლილება* | *-0,1* | *174,1* | *372,0* | *-38,0* | *164,0* | *6,0* | *-1 993,0* | *0,0* | *196,5* | *372,0* | *-38,0* | *164,0* | *6,0* | *-2 020,0* |
|   |
| **მოდიფიცირებული დეფიციტი (IMF პროგრამა** |   |
| 2020-2023 პროგნოზი (2019 წლის დეკემბერი) | -1 319,0 | -1 498,0 | -1 668,0 | -1 741,0 |   |   |   | -1 395,6 | -1 578,7 | -1 751,5 | -1 827,4 |   |   |   |
| 2021-2024 პროგნოზი (2020 წლის დეკემბერი) | -4 470,0 | -4 082,0 | -2 534,0 | -1 948,0 | -1 781,0 |   |   | -4 288,9 | -4 228,8 | -2 487,6 | -1 964,0 | -1 794,0 |   |   |
| *ცვლილება* | -3 151,0 | -2 584,0 | -866,0 | -207,0 | -1 781,0 | 0,0 | 0,0 | -2 893,3 | -2 650,1 | -736,1 | -136,6 | -1 794,0 | 0,0 | 0,0 |
| 2022-2025 პროგნოზი (2021 წლის დეკემბერი) | -4 595,9 | -3 913,0 | -2 852,0 | -2 079,0 | -2 049,0 | -2 049,0 |   | -4 505,4 | -3 880,0 | -2 835,0 | -2 070,0 | -2 038,0 | -2 064,0 |   |
| *ცვლილება* | *-125,9* | *169,0* | *-318,0* | *-131,0* | *-268,0* | *-2 049,0* | *0,0* | *-216,5* | *348,8* | *-347,4* | *-106,0* | *-244,0* | *-2 064,0* | *0,0* |
| 2023-2026 პროგნოზი (2022 წლის ივლისი) | -4 595,9 | -3 662,2 | -2 480,0 | -2 117,0 | -1 885,0 | -2 043,0 | -2 113,0 | -4 505,4 | -3 598,3 | -2 463,0 | -2 108,0 | -1 874,0 | -2 058,0 | -2 125,0 |
| *ცვლილება* | *0,0* | *250,8* | *372,0* | *-38,0* | *164,0* | *6,0* | *-2 113,0* | *0,0* | *281,7* | *372,0* | *-38,0* | *164,0* | *6,0* | *-2 125,0* |
|   |
| **% მშპ-თან** |
| **მთლიანი სალდო** |   |
| 2020-2023 პროგნოზი (2019 წლის დეკემბერი) | -2,4% | -2,2% | -2,3% | -2,2% |  |  |  | -2,5% | -2,3% | -2,4% | -2,3% |  |  |  |
| 2021-2024 პროგნოზი (2020 წლის დეკემბერი) | -8,5% | -7,5% | -4,1% | -2,9% | -2,4% |  |  | -8,5% | -7,7% | -4,0% | -2,9% | -2,4% |  |  |
| *ცვლილება* | -6,1% | -5,3% | -1,9% | -0,7% |  |  |  | -6,0% | -5,4% | -1,6% | -0,5% |  |  |  |
| 2022-2025 პროგნოზი (2021 წლის დეკემბერი) | -9,3% | -6,8% | -4,3% | -2,8% | -2,5% | -2,3% |  | -9,0% | -6,7% | -4,2% | -2,8% | -2,5% | -2,4% |  |
| *ცვლილება* | -3,1% | -1,5% | -2,4% | -2,1% |  |  |  | -3,1% | -1,3% | -2,6% | -2,2% |  |  |  |
| 2023-2026 პროგნოზი (2022 წლის ივლისი) | -9,3% | -6,3% | -3,5% | -2,6% | -2,2% | -2,2% | -2,1% | -9,0% | -6,2% | -3,4% | -2,6% | -2,1% | -2,2% | -2,1% |
| *ცვლილება* | 0% | 0.5% | 0.8% | 0.1% | 0.4% | 0.2% |  | 0% | 0.5% | 0,8% | 0.1% | 0.4% | 0.2% |  |
|   |
| **მოდიფიცირებული დეფიციტი (IMF პროგრამა** |   |
| 2020-2023 პროგნოზი (2019 წლის დეკემბერი) | -2,5% | -2,6% | -2,7% | -2,6% |  |  |  | -2,6% | -2,8% | -2,8% | -2,7% |  |  |  |
| 2021-2024 პროგნოზი (2020 წლის დეკემბერი) | -9,1% | -7,6% | -4,4% | -3,1% | -2,6% |  |  | -8,7% | -7,9% | -4,3% | -3,1% | -2,6% |  |  |
| *ცვლილება* | -6,6% | -5,0% | -1,7% | -0,5% |  |  |  | -6,1% | -5,2% | -1,5% | -0,4% |  |  |  |
| 2022-2025 პროგნოზი (2021 წლის დეკემბერი) | -9,3% | -6,7% | -4,4% | -3,0% | -2,7% | -2,5% |  | -9,1% | -6,6% | -4,4% | -2,9% | -2,7% | -2,5% |  |
| *ცვლილება* | -2,8% | -1,7% | -2,7% | -2,5% |  |  |  | -3,1% | -1,5% | -2,9% | -2,5% |  |  |  |
| 2023-2026 პროგნოზი (2022 წლის ივლისი) | -9,3% | -6,1% | -3,6% | -2,8% | -2,3% | -2,3% | -2,2% | -9,1% | -6,0% | -3,5% | -2,8% | -2,3% | -2,3% | -2,2% |
| *ცვლილება* | 0% | 0.6% | 0,8% | 0.2% | 0.4 | 0.2 |  | 0% | 0.7% | 0.8% | 0.2% | 0.4% | 0.2% |  |

# **მთავრობის ვალი**

|  |  |  |  |  |  |  |  |
| --- | --- | --- | --- | --- | --- | --- | --- |
| **მთავრობის ვალი (მლნ ლარი)** | **2020 წელი** | **2021 წელი** | **2022 წელი** | **2023 წელი** | **2024 წელი** | **2025 წელი** | **2026 წელი** |
| 2021-2024 წლების პროგნოზი (2020 წლის დეკემბერი) | 27,365 | 29,543 | 32,017 | 34,355 | 36,557 |  |  |
| *%-ად მშპ-თან* | *54.4%* | *54.2%* | *53.8%* | *53.0%* | *51.9%* |  |  |
| 2022-2025 წლები (2021 წლის დეკემბერი) | 29,654 | 29,905 | 33,123 | 35,348 | 37,413 | 39,417 |  |
| *%-ად მშპ-თან* | *60.2%* | *51.1%* | *51.1%* | *50.2%* | *49.0%* | *47.7%* |  |
| 2023-2026 წლები (2022 წლის ივლისი) | 29,613 | 29,765  | 31,520  | 33,725  | 35,775  | 37,766  | 39,729  |
| *%-ად მშპ-თან* | *60.1%* | *49.4%* | *45.3%* | *44.6%* | *43.7%* | *42.5%* | *41.4%* |

„ეკონომიკური თავისუფლების შესახებ“ საქართველოს ორგანული კანონით განსაზღვრული მთავრობის ვალის საპროგნოზო მაჩვენებლებში ცვლილება გასულ წელს მომზადებულ პროგნოზებთან შედარებით ძირითადად გამოწვეულია 2021 წლის განმავლობაში რეალური ეკონომიკის და მშპ დეფლატორის ზრდის და ასევე ლარის ვალის პორტფელში არსებული ვალუტების მიმართ გამყარების გამო. აღსანიშნავია, რომ 2022 წლის ბოლოს მდგომარეობით ეკონომიკის რეალური ზრდა მოსალოდნელია 6.0%-ის ნიშნულზე და მშპ დეფლატორის ზრდა 9.0%-ის დონეზე, ეს უკანასკნელი კი აღემატება გასულ წელს მომზადებულ პროგნოზს. 2022 წლის ბოლოსთვის, 2021 წლის დეკემბრის ბოლოსთან შედარებით, ისევ მოსალოდნელია ლარის გამყარება ვალის პორტფელში არსებული ვალუტების მიმართ, რასაც, გაზრდილ ნომინალურ ეკონომიკურ ზრდასთან ერთად, დადებითი გავლენა ექნება მთავრობის ვალის მშპ-თან ფარდობის შემცირების მიმართულებით. შესაბამისად, 2022 წლის ბოლოს ვალის მშპ-თან ფარდობის შემცირება მოსალოდნელია 45.3%-მდე. ვალის მშპ-თან ფარდობის შემცირება პროგნოზირებულია შემდეგ წლებშიც, 2026 წლის ბოლოს აღნიშნული მაჩვენებელი ჩამოვა 41.4%-მდე.

მთავრობის ვალის პორტფელის ერთ-ერთ ყველაზე მნიშვნელოვან გამოწვევას წარმოადგენს ვალის პორტფელში საგარეო ვალის წილის მაღალი დონე (2021 წლისთვის - 80%), რის შედეგადაც ვალის მაჩვენებლები მოწყვლადია სავალუტო კურსის ნეგატიური შოკების მიმართ. შესაბამისად, მთავრობის ვალის მართვის განახლებული სტრატეგია 2022-2025 (<https://mof.ge/5231>) ვალის მშპ-თან ფარდობის შემცირებასთან ერთად, ორიენტირებულია მთლიან ვალში საგარეო ვალის წილის შემცირებაზე.

# **ინფორმაცია მაკროეკონომიკური პროგნოზების ამსახველი ცხრილების შესახებ**

2023-2026 წლების პროგნოზები მომზადებულია საერთაშორისო საფინანსო ინსტიტუტების მსგავსი ფორმითა და მეთოდოლოგიით. ცხრილების წარმოდგენილი ფორმატი მიახლოებულია საერთაშორისო სავალუტო ფონდის მიერ, ფინანსური პროგრამის მომზადებისას გამოყენებულ ფორმატთან, თუმცა პროგნოზის ფორმირებისას გათვალისწინებულია საქართველოში არსებული რეალური მდგომარეობა და გამოყენებული მეთოდოლოგია არ არის სხვა არსებული მთოდოლოგიის მექანიკური კოპირება.

დანართში მოცემულია მაკროეკონომიკური პროგნოზის ამსახველი 7 ცხრილი (10 ფურცელი). პირველი ცხრილი არის ძირითადი ეკონომიკური და ფინანსური ინდიკატორების ნაკრები, ხოლო დანარჩენი 6 ცხრილი არის ნაერთი და სახელმწიფოს ერთიანი ბიუჯეტების, ეროვნული ანგარიშებისა და სხვა სექტორების განვითარების ამსახველი საპროგნოზო მაჩვენებლები.

ძირითადი ეკონომიკური და ფინანსური ინდიკატორების ამსახველი ცხრილი 1 პირობითად გაყოფილია ორ ნაწილად. პირველ ნაწილში წარმოდგენილია ეკონომიკური ინდიკატორის ცვლილება წინა წელთან შედარებით (თუ ცხრილში სხვაგვარად არ არის მითითებული), ხოლო მეორე ნაწილში მოცემულია ეკონომიკური ინდიკატორების ფარდობითი სიდიდეები მთლიანი შიდა პროდუქტის მიმართ.

ცხრილი 1-ში მოცემულია ნომინალური და რეალური მთლიანი შიდა პროდუქტი (მშპ) და მათი პროცენტული ცვლილება წინა წელთან შედარებით, მშპ ერთ სულ მოსახლეზე, ქვეყანაში ინვესტიციების მოცულობა მიმდინარე ფასებში, სამომხმარებლო ფასების და მშპ-ს დეფლატორის პროცენტული ცვლილება. მოცემულია ნაერთი ბიუჯეტის შემოსავლებისა და ხარჯების პროცენტული ცვლილება წინა წელთან. აქვე გვაქვს ექსპორტისა და იმპორტის პროცენტული ცვლილებები და ფულის მასის აგრეგატების მოსალოდნელი ზრდა წინა წელთან შედარებით. ცხრილი მოიცავს ფულის მიმოქცევის სიჩქარის, ფულის მულტიპლიკატორის და ქვეყნის ოფიციალური საერთაშორისო რეზერვების საპროგნოზო მაჩვენებლებსაც. პირველ ნაწილშია მოცემული სესხებზე და დეპოზიტებზე საპროცენტო განაკვეთების საპროგნოზო მაჩვენებლებიც. ცხრილის მეორე ნაწილში წარმოდგენილია ნაერთი ბიუჯეტის შემოსავლები, ხარჯები, საოპერაციო სალდო და მთლიანი სალდო პროცენტულად მშპ-სთან. სავაჭრო ბალანსი და მიმდინარე ანგარიშის დეფიციტი როგორც ტრანსფერების ჩათვლით, ისე მის გარეშე. ასევე, მთავრობის საშინაო და საგარეო ვალის შეფასების ინდიკატორები. კერძოდ, საშინაო და საგარეო ვალი პროცენტულად მშპ-ს მიმართ, საგარეო ვალი და ვალის მომსახურება პროცენტულად ექსპორტთან და ვალი ბიუჯეტის შემოსავლებთან.

მე-2 ცხრილში „ეროვნული ანგარიშები“ მოცემულია ე.წ. რეალური სექტორის განვითარების მაჩვენებლები. ამ ცხრილებში წარმოდგენილია მთლიანი შიდა პროდუქტის და მისი შემადგენელი კომპონენტების: მთავრობისა და კერძო სამომხმარებლო ხარჯების, ინვესტიციებისა და წმინდა ექსპორტის პროგნოზები, აქვე ნაჩვენებია მთლიანი ეროვნული პროდუქტის და მთლიანი ეროვნული და კერძო განკარგვადი შემოსავლების პროგნოზები. ამავე ცხრილებშია ნაჩვებები, დანაზოგებისა და ინვესტიციების დინამიკა. აღნიშნული მაჩვენებლები მოცემულია როგორც მიმდინარე ფასებში, ასევე რეალურ გამოხატულებაში (2001 წლის ფასებში) და პროცენტულად მშპ-ს მიმართ.

ამავე ცხრილში წარმოდგენილია სხვადასხვა საცნობარო ინფორმაცია, ისეთი როგორიცაა სამომხმარებლო ფასების ინდექსები (საშუალო პერიოდული და პერიოდის ბოლოსთვის), მშპ-ს დეფლატორი და ინფლაცია, პროცენტები სესხებზე და დეპოზიტებზე.

მე-3 ცხრილში ნაჩვენებია ნაერთი ბიუჯეტის პროგნოზები. ნაერთი ბიუჯეტი მოცემულია მილიონ ლარში და პროცენტულად მშპ-სთან. ცალკე მუხლებად არის ჩაშლილი ბიუჯეტის შემოსავლები, ხარჯები, არაფინანსური და ფინანსური აქტივების, ვალდებულებებისა და დეპოზიტზე არსებული ნაშთის ცვლილება. ამავე ცხრილში მოცემულია ისეთი მნიშვნელოვანი მაჩვენებლები, როგორიცაა საოპერაციო სალდო და ბიუჯეტის დეფიციტი, როგორც მილიონ ლარში, ასევე მშპ-ის პროცენტში.

ნაერთ ბიუჯეტთან ერთად, მოცემულია სახელმწიფო ვალის და ვალის მომსახურების სხვადასხვა მაჩვენებელი, რომელთა ნაწილიც ასევე მოცემულია პირველ ცხრილშიც.

მე-4 ცხრილში „საგადამხდელო ბალანსი“ მოცემულია საგარეო-ეკონომიკური ურთიერთობების ამსახველი ძირითადი მაჩვენებლები როგორც აშშ დოლარში, ისე პროცენტულად მშპ-ს მიმართ. ამ ცხრილებში მოცემულია საქონლისა და მომსახურების ექსპორტი და იმპორტი, სავაჭრო და მომსახურების ბალანსი, საგარეო-ეკონომიკური ურთიერთობებიდან მიღებული წმინდა ფაქტორული შემოსავლები, წმინდა ტრანსფერები, მიმდინარე ანგარიშის ბალანსი, კაპიტალისა და ფინანსური ოპერაციები, ინფორმაცია უცხოური კაპიტალის მოძრაობის შესახებ და ოფიციალური საერთაშორისო რეზერვების ცვლილება.

მე-5 და მე-6 ცხრილები გვიჩვენებს მონეტარული სექტორის განვითარების დინამიკას. დეპოზიტური კორპორაციების მიმოხილვა გვიჩვენებს მთლიანად საბანკო სექტორს, მაშინ როდესაც (მისი მნიშვნელობიდან გამომდინარე) მე-6 ცხრილში ეროვნული ბანკი ცალკეა გამოყოფილი. წარმოდგენილი პროგნოზი არ არის ეროვნული ბანკის სამოქმედო გეგმა, თუმცა ეროვნული ბანკის გარეშე პროგნოზი იქნებოდა ფრაგმენტული და შეუძლებელი გახდებოდა საბანკო სისტემაზე სამთავრობო სექტორის შესაძლო არასასურველი გავლენის მონიტორინგი. საბანკო სექტორის მაჩვენებლების პროგნოზები მოცემულია როგორც ნომინალურ გამოხატულებაში, ასევე პროცენტული ცვლილება წინა წელთან და პროცენტულად მშპ-ს მიმართ. საბანკო სექტორისა და ეროვნული ბანკის მაჩვენებლებში მოცემულია საგარეო აქტივები და ვალდებულებები, საშინაო აქტივები, მათ შორის: მთავრობის, ბანკების და კერძო სექტორის დავალიანება და სხვა წმინდა აქტივები. ნაჩვენებია ფართო ფული, სარეზერვო ფული, მიმოქცევაში და ბანკებს გარეთ არსებული ნაღდი ფული, დეპოზიტები ეროვნულ და უცხურ ვალუტაში და სხვა მაჩვენებლები. ცხრილებში წარმოადგენილია მემორანდუმის მუხლები სადაც მითითებულია ფულის მიმოქცევის სიჩქარე, ფულის მულტიპლიკატორი, მთლიანი საერთაშორისო რეზერვები როგორც აშშ დოლარში, ისე ერთი თვის საშუალო იმპორტის ჯერადი. წარმოდგენილია დეპოზიტების დოლარიზაციის კოეფიციენტი და კერძო (არასამთავრობო) სექტორის დაკრედიტების მაჩვენებელი.

მე-7 ცხრილში წარმოდგენილია სახელმწიფოს ერთიანი ბიუჯეტის პროგნოზები, რომელიც ასახავს საქართველოს საბიუჯეტო კოდექსით განსაზღვრული სახელმწიფო ერთიანი ბიუჯეტის პარამეტრებს, რაც მოიცავს ნაერთი ბიუჯეტის მაჩვენებლებს, საჯარო სამართლის იურიდიული პირების და არასამეწარმეო (არაკომერციული) იურიდიული პირების კანონმდებლობით ნებადართულ სხვა (საკუთარ) შემოსავლებთან ერთად. სახელმწიფოს ერთიანი ბიუჯეტის მაჩვენებლები მოცემულია, როგორც ნომინალური გამოხატულებაში, ასევე პროცენტულად მშპ-სთან. ამავე ცხრილში მოცემულია სახელმწიფოს ერთიანი ბიუჯეტის მთლიანი სალდო, რომელიც წარმოადგენს საბიუჯეტო კოდექსით განსაზღვრულ დეფიციტს, რომელთან მიმართებაშიც „ეკონომიკური თავისუფლების შესახებ“ საქართველოს ორგანული კანონით დადგენილია ზღვარი მშპ-თან (3%).